2009 m. Malaizijos Grand Prix

2009 m. Malaizijos Grand Prix buvo antras 2009 m. Formulės 1 sezono etapas. Jis vyko balandžio 3-5 dienomis Sepang trasoje Sepange, Malaizijoje.

Kimi Raikkonenas yra čia laimėjęs du kartus - 2008 ir 2003 m. Kiti šio etapo nugalėtojai, kurie dar dalyvauja lenktynėse: Giancarlo Fisichella (2006 m.) ir Fernando Alonso (2005 ir 2007 m.).

Po pirmojo etapo pirmavo Brawn GP ekipa, lenkianti 12 taškų McLaren ir 13 - Toyota F1. Australijoje nugalėjęs Jenson Buttonas pirmavo asmeninėje įskaitoje, jo komandos draugas Rubensas Barrichello buvo antras.

Sebastianas Vettelis gavo 10 vietų nuo iškovotos kvalifikacijoje baudą už incidento sukėlimą su Robertu Kubica.

Šias lenktynes turėjo sudaryti 56 ratai, tačiau dėl labai stipraus lietaus jos buvo sustabdytos po 31 rato. Tuo metu pirmavo J. Buttonas, o antras liko Nickas Heidfeldas. Kadangi pilotai nebuvo spėję nuvažiuoti 75 % lenktynių distancijos, visi finišavę taškuose jų gavo pusę. Toks įvykis buvo penktas Formulės 1 istorijoje ir pirmas nuo 1991 m. sezono. Iš viso lenktynėse buvo nuvažiuota 171.833 km., o tai buvo penktos trumpiausios pagal distancijos ilgį Formulės 1 lenktynės.

Penktadienio treniruotės

Pirmoji dalis 
Pirmosiose treniruotėse pirmas tris eiles užėmė trijų ekipų pilotai - Williams F1, Brawn GP ir Scuderia Ferrari. Pirmas buvo Nico Rosbergas (1:36.260 min.), antras Kazuki Nakajima (1:36.305), trečias Jensonas Buttonas (1:36.430).

Antroji dalis 
Antrojoje treniruočių dalyje dominavo Scuderia Ferrari ekipos pilotai Kimi Raikkonenas (1:35.707) ir Felipe Massa (1:35.832). Trečias liko Sebastianas Vettelis (1:35.954).

Šeštadienio treniruotė 
Šeštadienį prieš kvalifikaciją vykusiose treniruotėse greičiausias buvo vokietis Nico Rosbergas su Williams F1 (1:35.940). Jis aplenkė Marką Webberį (1:36.048) ir Felipe Massą (1:36.089).

Kvalifikacija 
Kvalifikacijoje vėl dominavo Brawn GP ekipa - pirmą sarto vietą iškovojo J. Buttonas. Kvalifikacijoje išsiskyrė Ferrari ekipa, kuri padarė didelę strateginę klaidą - manydama, kad F. Massai užteks nuvažiuoto vieno greito rato, ekipa jo nebeišleido antrajam bandymui taupydama padangas, todėl kiti pilotai sugebėjo jį aplenkti, o pats brazilas turėjo tenkintis tik 16 starto vieta.

S. Vetteliui buvo skirta 10 starto pozicijų iškovotų klavifikacijoje bauda už sukeltą tyčinę avariją Australijos GP.

R. Barrichello taip pat gavo baudą už pavarų dėžės keitimą - jis startuos 5 vietomis žemiau iškovotos kvalifikacijoje.

Lenktynės 

Lenktynių pradžioje su variklio problemomis susidūrė R. Kubica, o vėliau iš jų visai pasitraukė. Nuo pat pradžių kova dėl pirmos vietos vyko tarp N. Rosbergo, J. Trulli ir J. Buttono. Pastarasis dėl didesnio kuro kieko savo bolide trasoje išliko ilgiau už savo varžovus ir po sustojimų boksuose užėmė pirmąją vietą. 

19 rate pradėjo lyti, o dauguma pilotų suko į boksus dėtis šlapiai trasai skirtas lietaus padangas. Tačiau tuo metu trasoje nebuvo tiek daug vandens, tad lietaus padangos ėmė stipriai dilti. Šia situacija puikiai pasinaudojo Timo Glockas, kuris buvo užsidėjęs tarpines padangas, kurios puikiai tiko tokiom oro sąlygom. Iš karto po to vėl visi kiti pilotai suko į boksus dėtis tarpines padangas. Tačiau 31 rate prasidėjo stipri liūtis, tad vėl pilotai buvo priversti sukti į boksus pasikeisti padangas. Iš karto po to į trasą išvažiavo saugos automobilis.

Dėl per didelės liūties 33-jame rate lenktynės buvo sustabdytos, o lenktynių rezultatai skaičiuojami nuo 31 rato pozicijų. Tad antrą pergalę iš eilės laimėjo J. Buttonas, antras buvo Nickas Heidfelsas, o Timo Glockas liko trečias. Tuo pačiu Brawn GP tapo pirmąją komanda nuo 1950 m. Alfa Romeo pasiekimo, kuri laimėjo dvi pirmas savo lenktynes. Šios lenktynės buvo trečios per visą Formulės 1 istoriją ir antros šiame sezone, kai finišas skelbiamas važiuojant paskui saugos automobilį.

 Lenktynės buvo sustabdytos 33-jame rate dėl ypač stipraus lietaus, o lenktynių rezultatai skaičiuojami pagal 31 rato pozicijas. Pilotai gavo pusę jiems priklausančių taškų, nes nebuvo įveikta 75 % lenktynių distancijos.

‡ Pilotas naudoja KERS sistemą.

Kita 
 Tai buvo pirmos lenktynės nuo 2005 m. sezono Italijos GP, kai Ferrari nesurenka taškų dvejose iš eilės lenktynėse.
 Tai buvo antroji pergalė iš tiek pat lenktynių Brawn GP komandai - pakartotas 1950 m. Alfa Romeo pasiekimas.
 Tai buvo trečios lenktynės Formulės 1 istorijoje, kurių finišas skelbiamas važiuojant paskui saugos automobilį.
 Kadangi nebuvo nuvažiuota 75 % lenktynių distancijos, taškai pilotams buvo dalinami per pusę - tai penktas toks įvykis Formulės 1 istorijoje.
 Visa lenktynių distancija sudarė 171.833 km - penktas rezultatas pagal distancijos trumpumą Formulės 1 istorijoje.

Įskaitos po lenktynių 
Pilotų įskaita

Komandų įskaita

 Pastaba: Pateikiamos tik pirmos 5 pozicijos. Už Malaizijos lenktynes pilotai ir komandos gavo pusę taškų, nes nebuvo įveikta 3/4 lenktynių distancijos.

Išnašos

Nuorodos 

Formulės 1 Grand Prix